stanford-oval/wikipedia huggingface dataset:
ויל אסטס
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | ההולנדי | טדי | סרט שיצא לאקרנים בבריטניה ובאוסטרליה בתור Driving Me Crazy |
| 1993 | היה היו ביער | וילי | תפקיד קולי; |
| 1995 | איך להכין שמיכה אמריקאית | ילד במסיבה |  |
| 1999 | סתיו של בלו רידג' | טאז |  |
| 2000 | U-571 | הימאי רונלד 'ארנב' פארקר |  |
| 2000 | מסכת טרור | שון גודווין | חלק: "בוא לסבתא" |
| 2001 | חיקוי 2 | ניקי | ישר לווידאו |
| 2001 | New Port South | כריס |  |
| 2001 | החיים הכפולים של בעלי | טד ולש |  |
| 2002 | מיי | כריס, שותפו לדירה של אדם |  |
| 2004 | צדקה | איש ריפו | סרט קצר |
| 2005 | הנהיגה | אהרון |  |
| 2009 | Not Since You | בילי |  |
| 2011 | עמק הקסם | ג'ימי דובנטה |  |
| 2012 | עלייתו של האביר האפל | השוטר סיימון יאנסן |  |
| 2013 | Mission Park | הסוחר |  |
| 2013 | Automotive | קנזס |  |
| 2014 | Dangerous Attraction | מורגן פירס |  |
| 2015 | Anchors | דילן |  |
פילמוגרפיה > טלוויזיה

| שנה | תואר | תפקיד | הערות |
| --- | --- | --- | --- |
| 1984 | סנטה ברברה | ברנדון דמוט קפוול | החלפה זמנית (פרקים לא ידועים) |
| 1988–1989 | הדרך לגן עדן | לואיס (בן 11) סמואל הייס (בן 7) |  |
| 1989 | חוק מרפי | דיידלוס צעיר פטריק מרפי, תפקיד של ג'ורג' סגל בסדרת הטלוויזיה | פרק: "לעשות את זה בדרך הקשה תמיד קל יותר" |
| 1989–1992 | לאסי החדשה | ויל מקלו | תפקיד ראשי; |
| 1990 | הנחיתה המופלאה | דוד קורנברג | סרט טלוויזיה; |
| 1990 | מזנון לרצח | צ'אד | סרט טלוויזיה; |
| 1991 | האלווין האחרון | מייקל | סרט טלוויזיה; |
| 1992 | משמר המפרץ | קופר | פרק: "החדר"; |
| 1992 | אגדה על הנסיך האמיץ | סטבל-בוי/סקיור | תפקיד קול; פרק: "המדת פעמיים"; |
| 1992 | הארי והנדרסון | בראד. | פרק: "הארי המסקוט" |
| 1993 | חיפוש הזהב של ג'וני | ג'וני קוויסט | סרט טלוויזיה; תפקיד קול; |
| 1993 | זה היה חייב להיות אתה | כריסטופר קווין | תפקיד קבוע (6 פרקים) |
| 1993 | כאשר האהבה הורגת: התהלה של ג'ון הרן | גארי בלק | סרט טלוויזיה; |
| 1993 | סירקוס הכוכבים נותן לילדים את העולם | עצמו | אמן טרפז |
| 1994 | אבא חורג, אמא חורגת | קווין פיליפס | פרק: "Growing Up is Hard to Do" (אנ') |
| 1994–1996 | ילד פוגש עולם | אלכס דילן | Episodes: "Turnaround", "Career Day" (אנ') Episode: "Hair Today, Gone Tomorrow" (אנ') |
| 1995 | גורל אח | מייקל מרפי | סרט טלוויזיה |
| 1995 | צער גידול בנות | אנדרו ברקלי | Episodes: "Michelle Rides Again, Part One & Part Two" (אנ') |
| 1995–1996 | קירק. | קורי הרטמן | תפקיד ראשי (31 פרקים) |
| 1997 | מיגו | טריפ פרקר | תפקיד קבוע (12 פרקים) |
| 1997–1998 | עולמה הסודי של אלכס | האנטר ריבס | תפקיד חוזר (עונה 4; 6 פרקים) |
| 1998 | האבחנה: רצח | אריק פינצ'ר | Episode: "An Education in Murder" (אנ') |
| 1998 | קלי קלי | שון קלי | תפקיד קבוע (7 פרקים) |
| 1999–2000 | הרקיע השביעי | אנדרו ניילוס | תפקיד חוזר (5 פרקים) |
| 2000 | הפליט | ג'סי לארסון | פרק: "אשמה" |
| 2001 | הזר מוכר | טד וולש | סרט טלוויזיה |
| 2002–2005 | חלום אמריקאי | ג'יי.ג'יי. פריור | תפקיד ראשי (60 פרקים) |
| 2003 | סכנה למפורסמים! | הוא עצמו | משתתף |
| 2004 | נתראה בחלומות שלי | בן. | סרט טלוויזיה |
| 2005 | Reunion | וויל מאלוי | תפקיד ראשי (9 פרקים) |
| 2005 | הצלילה מהציבור של קלוזן | מייק ראש העיר | סרט טלוויזיה |
| 2005 | כוכב מחמד | הוא עצמו | שופט |
| 2006 | חוק וסדר: מדור מיוחד | אדם הלדר | פרק: "מעמד" |
| 2008 | סחוקים | פיי-ווי מאצ'י |  |
| 2008 | השעה ה-11 | קווין פירס | פרק: "הגירחה" |
| 2009 | בעיניהם | הנרי אטקינס/הנרי אדמס | פרק: "לילי מובולת" |
| 2009 | המטהר |  | פרק: "מעבר את הסף" |
| 2010–2024 | שוטרים בדם | ג'יימי רייגן | תפקיד ראשי |
| 2012 | צל של פחד | מורגן פירס | סרט טלוויזיה |
פרסים

| שנה | פרס | קטגוריה | עבור | תוצאה |
| --- | --- | --- | --- | --- |
| 1990 | פרסי אמן צעיר | השחקן הצעיר הטוב ביותר בסדרת משפחה מחוץ לפריים-טיים | לאסי החדשה | מועמדות |
| 1991 | פרסי אמן צעיר | השחקן הצעיר הטוב ביותר בכיכובו בסדרת אוף-פריים טיים | לאסי החדשה | מועמדות |
| 1992 | פרסי אמן צעיר | השחקן הצעיר הטוב ביותר מככב בסדרת אוף-פריים טיים או בכבלים | לאסי החדשה | מועמדות |
| 1996 | פרסי אמן צעיר | ההופעה הטובה ביותר של שחקן צעיר - סדרת טלוויזיה קומית | קירק | מועמדות |
| 2014 | פרס פריזמה | הופעה בפרק של סדרת דרמה | שוטרים בדם | זכייה |
| 2015 | פרס הונו הזהב | שחקן השנה | שוטרים בדם | זכייה |
הערות שוליים

↑  ויל אסטס (ויליאם אסטס ניפר) ביוגרפיה - עובדות, ילדות, חיי משפחה, הישגים - אופנה, באתר iw.celeb-true.com
↑  Will Estes - Blue Bloods Cast Member (באנגלית), נבדק ב-2022-07-14
↑  Rebecca Norris, 'Blue Bloods' Star Will Estes Reveals What It's Really Like to Work With Tom Selleck, Country Living, ‏2021-12-11 (באנגלית אמריקאית)
↑  'Blue Bloods' Star Will Estes Reveals Surprising Idea for Episode, web.archive.org, ‏2022-07-14
↑  Dana Rose Falcone April 17, 2019 09:00 Am, A Beloved Blue Bloods Couple Will Tie the Knot This Season - See a First Look of Their Wedding!, PEOPLE.com (באנגלית)
↑  'Blue Bloods': Will Estes Says This Is the Hardest Part of Filming, web.archive.org, ‏2022-07-14
↑  Natalie Stone October 07, 2020 07:50 Pm, Chicago Med's Torrey DeVitto Makes Her Relationship with Blue Bloods' Will Estes Instagram Official, PEOPLE.com (באנגלית)
↑  Blue Blood’s Will Estes Living The Eco Life, www.mydigitalpublication.com (באנגלית אמריקאית)
↑  Sneider, Jeff (26 באפריל 2012). "Kelley, Estes weigh 'Anchors'". Daily Variety. Penske Business Media: Cengage. 315 (18): 7. ISSN 0042-2738. OCLC 810134503. {{cite journal}}:  (עזרה)
↑  Heffernan, Virginia (12 ביוני 2004). "Passing the Bottle From Father to Son". The New York Times. p. B17. ISSN 0362-4331. OCLC 1645522. תבנית:Gale. {{cite news}}:  (עזרה)
↑  Andreeva, Nellie (28 במרץ 2005). "Will Estes is set to co-star opposite Michelle Trachtanberg in Lifetime's telefilm "Dive From Clausen's Pier."". Hollywood Reporter. Vol. 388, no. 23. Verenigde Nederlandse Uitgeverijen: Cengage. p. 14. ISSN 0018-3660. תבנית:Gale. {{cite news}}:  (עזרה)
↑  "Squeegees". 15 בפברואר 2008. ארכיון מ-6 במרץ 2016. נבדק ב-29 ביוני 2018 – via IMDb. {{cite web}}:  (עזרה)
| --- | --- |
בקרת זהויות :  PLWABN: 9810688575205606  BNE: XX1505774  BnF: cb14581004v (data)  ISNI: 0000 0001 1451 0376  LCCN: no2004102764  VIAF: 87231946   WorldCat (עם VIAF): 87231946
רמפייג'

| --- | --- |

סוגי אמל"ח מתוצרת "תעש מערכות" (אלביט) ו"מפעל מלמ". מלמטה למעלה מוצגים:  1. פוד CONDOR MS – מערכת איסוף מידע מוטסת הכוללת מצלמה מולטי-ספקטרלית (MultiSpectral (אנ')) ומערכת ניתוח-נתונים מבוססת בינה מלאכותית, המשלבת שלושה חיישנים אלקטרו-אופטיים במטעד אחד: חיישן אור-נראה ושני חיישני אינפרא-אדום – אחד לקרינת ביניים (MWIR) והשני לקרינה באורך גל קצר מאוד (SWIR).  2. טיל רמפייג' (Rampage).  3. LIZARD/MPR (MultiPurpose Rigid bomb) – פצצה אווירית שעליה מותקנת ערכת "ליזארד" מודולרית להנחיית פצצות אוויר. הערכה מתאימה להתקנה על פצצות MPR קשיחות חודרות בטון במשקלים 1,000/500/250 ק"ג.  4. REST (Range Extension & Smart Tail) – ערכת הנחיית פצצה־דואה להתקנה על פצצות שימוש כללי ממגוון סוגים. 
 מידע בסיסי
 ייעוד:  טיל אוויר-קרקע
 ארץ ייצור:  ישראל ישראל
 יצרן:  תעש מערכות ואלביט מערכות  מפעל מלמ של התעשייה האווירית
 פיתוח:  ישראל תעש מערכות והתעשייה האווירית לישראל
 משתמשים:   חיל האוויר הישראלי  חיל האוויר ההודי
 פלטפורמת שיגור:  מטוסי קרב בהם ה-F-35I אדיר
 מאפיינים כלליים
 משקל:  570 ק"ג
 ממדים
 אורך:  4.7 מטר
 קוטר:  306 מ"מ
 ביצועים
 מהירות:  מהירות על-קולית
 טווח:  90 מיל (140 קילומטרים)
 דיוק:  10 מטר (CEP)
 ראש קרב והנחיה
 ראש קרבי:  נפיץ, 150 ק"ג חומר נפץ מרסק
 הנחיה:  GPS ומערכת ניווט אינרציאלית
רמפייג' (Rampage) הוא טיל אוויר-קרקע לטווח בינוני-ארוך, מתוצרת משותפת של תעש מערכות, תומר חברה ממשלתית ומפעל מלמ של התעשייה האווירית, שנועד לפגיעה מדויקת במטרות איכות כגון מפקדות אויב, סוללות טילים וארטילריה ומתקני מכ"ם ותקשורת. הטיל משתמש במספר מערכות ניווט ומגיע למהירות על-קולית, דבר שמקשה מאוד על שיבושו או יירוטו. רמפייג' מבוסס על אקסטרא ("נוגה") של תעש מערכות ונמצאת בשירות חיל האוויר הישראלי, שלפי פרסומים זרים עשה בו שימוש בסכסוך האיראני-ישראלי בתקיפות בסוריה המיוחסות לישראל.
קוטר הטיל 306 מילימטרים (12.0 אינץ') ואורכו כ-4.7 מטרים (15 רגל). משקלו בשיגור הוא 570 קילוגרם (1,260 ליברות) והוא נושא ראש קרבי עם חומר נפץ מרסק במשקל של 150 ק"ג. הוא בעל טווח של כ-145 קילומטר ודיוק גבוה (לפי ההערכות CEP < 10 m). הטיל מוצע במספר ראשי קרב ובהם פצצונות רסס ורש"ק חדירה, תוך שימוש בטכנולוגיות מתקדמות וייחודיות. רמפייג' מונחה על ידי GPS וכן מערכת ניווט אינרציאלית, עם יכולות נגד חסימת GPS.
הרמפייג' נמצא בשירות חיל האוויר הישראלי וניתן לשיגור ממטוסי F-15,‏ F-16I סופה ו-F-35I שבשירות החיל. אף על פי שרשמית הטיל נכנס לייצור סדיר ושימוש מבצעי רק ב-2019, לפי הערכות כבר נעשה בו שימוש מבצעי בתקיפות המיוחסות לצה"ל שנעשו בזמנים מוקדמים יותר.
ביולי 2023 פורסם כי בריטניה שוקלת להחליף את טילי השיוט שלה בטילים על-קוליים ישראליים מדגם רמפייג'.
בספטמבר 2023 פורסם כי הודו רכשה מישראל את הטיל ובמאי 2024 פורסם שהוא עתיד להיכנס בקרוב לשירות מבצעי.
לפי הערכות, בתקיפה הישראלית באיראן בלילה שבין ה-18 ל-19 באפריל 2024 נעשה שימוש ברמפייג' ששוגר מחמקן F-35I לשם פגיעה בסוללת טילי נ"מ מדגם S-300 בבסיס אווירי באיספהאן. לפי הערכות אחרות, נעשה בתקיפה זו שימוש בטילים מסוג אנקור כחול.
לפי תמונות וסרטונים שפורסמו על ידי דובר צה"ל, נעשה שימוש בטיל על גבי F-16 בתקיפות בתימן במבצע העיר הלבנה, במבצע צלילי הכרם. ובתקיפה הישראלית בתימן בינואר 2025.
משתמשים

ישראל ישראל – בסרטוני התדמית לטיל, המיועדים לייצוא, מצוין כי הטיל משוגר מ־F-16.
הודו הודו – במהלך שנת 2024 הוכנס הטיל לשירות מבצעי.
הערות שוליים

אלביט תספק מערכות הגנה נגד טילים למטוסי-קרב אמריקאים, באתר TechTime,‏ 9 במרץ 2020
1 2  Rampage – Elbit Systems, רמפייג' – עמוד המוצר, באתר "אלביט"
LIZARD – Elbit Systems, באתר "אלביט", 2 בפברואר 2023 (באנגלית)
REST – Elbit Systems, באתר "אלביט", 26 בפברואר 2023 (באנגלית)
REST (Range Extension & Smart Tail) – עלון המוצר באתר "אלביט" (באנגלית)
↑  אלביט תספק מערכות הגנה נגד טילים למטוסי-קרב אמריקאים, באתר TechTime,‏ 9 במרץ 2020
↑  LIZARD – Elbit Systems, באתר "אלביט", 2 בפברואר 2023 (באנגלית)
↑  REST – Elbit Systems, באתר "אלביט", 26 בפברואר 2023 (באנגלית)
↑  REST (Range Extension & Smart Tail) – עלון המוצר באתר "אלביט" (באנגלית)
↑  Rampage - IAI, רמפייג' – עמוד המוצר, באתר "התעשייה האווירית"
↑  Israel Turns Artillery Rocket Into Supersonic 'Rampage' Air-Launched Stand-Off Weapon, The Warzone,‏ June 11, 2018 (באנגלית)
↑  בריטניה שוקלת להחליף את טילי השיוט שלה בטילי שיוט ישראלים הטובים יותר, באתר נציב.נט, ‏8 ביולי 2023
↑  חיל האוויר של הודו מכניס לשרות טילי אוויר-קרקע RAMPAGE תוצרת ישראל, באתר "IsraelDefense‏", 5 במאי 2024
↑  הטיל המיוחד בו השתמשו בתקיפה באיראן, באתר ערוץ 7, 20 באפריל 2024
↑  Mehul Srivastava, John Paul Rathbone, Neri Zilber, Raya Jalabi, Felicia Schwartz, Military briefing: the Israeli missiles used to strike Iran, Financial Times, ‏April 19, 2024 (באנגלית)
↑   מערכת את"צ, תיעודים וקולות קשר מתקיפות חיל האוויר נגד השלטון החות'י בתימן, באתר צה"ל, 19 בדצמבר 2024
↑   מערכת את"צ, צה"ל תקף מטרות טרור של השלטון החות'י. אלה היעדים, באתר צה"ל, 26 בדצמבר 2024
↑   מערכת את"צ, תיעודים חדשים מתקיפות חיל האוויר בתימן, באתר צה"ל, 12 בינואר 2025
נורה בונה

פרופ' נורה בונה (באנגלית: Nora Boneh) היא בלשנית, מרצה בחוג לבלשנות באוניברסיטה העברית בירושלים, מתרגמת מצרפתית ומאנגלית, ראשת תוכנית אמירים.
קורות חיים > קריירה אקדמית

בונה היא בעלת דוקטורט מאוניברסיטת פריז 8, סן-דני (Paris 8 University Vincennes-Saint-Denis) משנת 2003. היא הצטרפה לסגל החוג לבלשנות באוניברסיטה העברית בשנת 2007.
קורות חיים > תחומי מחקר

בונה בוחנת את המימושים הבלשניים של קטגוריות קונספטואליות כגון טמפורליות ושייכות. היא חוקרת בעיקר מבנים פועליים מורכבים מזווית תחבירית סינכרונית ובאופן היסטורי. היא חוקרת ביטויי הרגליות בשפה, תכונות של מערכות הזמנים בעברית החדשה ובעברית המקראית ואת מידת ההשתנות שלהן. היא חוקרת תחביר של משפטים כפולי מושא, הכוללים דטיבים (מושאים עקיפים), וחוקרת מבנים המביעים סיבתיות.
פרסומים > מחקרים

"קטל" ו"קוטל" : בין העברית המקראית לעברית החדשה, שינוי ושונות בלשון, האקדמיה הלאומית הישראלית למדעים (תשע"ט, 2019), ע' 27-42.
דטיבים בלתי מוצרכים בעברית החדשה בהקשרם, לשוננו עו, ד (תשע"ד, 2014) 461-495.
Perspectives on Causation: Selected Papers from the Jerusalem 2017 Workshop, Jerusalem Studies in Philosophy and History of Science, 1st ed. 2020 Edition by Elitzur A. Bar-Asher Siegal (Editor), Nora Boneh (Editor)
modern Hebrew. The Morpho-Syntactic and Lexical Encoding (2016) 53-79.
Reconsidering the emergence of non-core dative constructions in modern Hebrew. Elitzur A. Bar-Asher Siegal and Nora Boneh, Journal of Jewish Languages. Leiden. 3, 1-2.
Boneh, Nora and Lea Nash, When the benefit is on the fringe: Romance Languages and Linguistic Theory: Selected papers from 'Going Romance' Nice; Berns, Janine, Haike Jacobs and Tobias Scheer (eds.) (2009), pp. 19–38.
Boneh, Nora and Edit Doron, Habituality and the habitual aspect: Theoretical and Crosslinguistic Approaches to the Semantics of Aspect, Rothstein, Susan (ed.), 2008, pp. 321–347.
Modern Hebrew possessive "yesh" constructions. Research in Afroasiatic Grammar II: Selected papers from the Fifth Conference on Afroasiatic Languages, Paris, 2000, Lecarme, Jacqueline (ed.), pp. 63–77 | Article
פרסומים > תרגומים

מאנגלית: עדות אילמת: נשים בסכסוך הישראלי-פלסטיני, תמונת מצב: 2005 (הוצאת אשה לאשה - מרכז פמיניסטי חיפה).
מצרפתית: אנני ארנו, האירוע (èvènement / Annie Ernaux) תל אביב: רסלינג, 2008.
מצרפתית: מכתבי אהבה בירושה / לידיה פלם ; עריכה מדעית - מיכל בן-נפתלי. תל אביב : רסלינג 2011
מצרפתית: מארי דריוס: רוסו והחתלתולה, גרנטה: כתב עת לספרות מקומית ובינלאומית, גל׳ 01 - גבוליות (אביב, מאי 2014), עמ׳ 77–82.
מאנגלית: רבקה סולניט: שערי הגעה, גרנטה, גל׳ 02 - שיטוט (חורף 2015), עמ׳ 9–15.
תפקידים נוספים

מעורכי כתב העת האקדמי Brill's Journal of Afroasiatic Languages and Linguistics
חברת פורום צעירי מדעי החברה של והרוח האקדמיה הלאומית הישראלית למדעים לשנת תשע"ה 2015.
חברת ועדת הפרס ע"ש ציפורה וזאב בן־חיים, המוענק על ידי האקדמיה ללשון העברית.
חברת הוועדה האקדמית של הוצאת פרדס, מייעצת בתהליך בחירת ספרי עיון לפרסום ומלווה את עבודת העריכה והתרגום, בתחום הבלשנות.
מרצה במרכז מנדל סכוליון, בית ספר ג'ק, ג'וזף ומורטון מנדל ללימודים מתקדמים במדעי הרוח, בתחום בלשנות היסטורית וסמנטיקה פורמלית (תשע"ח-תש"פ, 2018-2020)
יושבת ראש מושב בכנס של האקדמיה ללשון העברית, "העברית והארמית בימי הביניים – עיונים בלשון ובחכמת הלשון, שבט תשע"ז" 2017.
הערות שוליים

↑  על פרופ' נורה בונה, באתר האוניברסיטה העברית
↑  כתבי האקדמיה הלאומית הישראלית למדעים
↑  John Benjamins publications site
↑  טקסט באתר אשה לאשה - מרכז פמיניסטי חיפה
↑  אתר כתב העת Brill's Journal of Afroasiatic Languages and Linguistics
↑  אתר הפורום
↑  אתר האקדמיה ללשון העברית
↑  הוצאת פרדס, הגשת כתבי יד
↑  אתר האקדמיה ללשון העברית
ג'ודי רייס

| --- | --- |

רייס, 2013
 לידה:  5 בנובמבר 1967 (בת 57) הברונקס, ארצות הברית 
 מדינה:  ארצות הברית 
 תקופת הפעילות:  מ-1992 
 מקום לימודים:  מכללת האנטר 
 פרופיל ב-IMDb
 
ג'ודי רייס (באנגלית: Judy Reyes; נולדה ב-5 בנובמבר 1967) היא שחקנית, דוגמנית ומפיקה אמריקאית, הידועה בעיקר בזכות תפקידיה כקרלה אספינוזה בסדרת הקומדיה הרפואית של NBC ו-ABC "סקראבס", וכזוילה דיאז בדרמת הפשע של לייפטיים "עוזרות בית נחושות". בנוסף כיכבה בתור אנליז זיאס בקומדיה "Claws" של TNT.
ביוגרפיה

רייס נולדה בברונקס, ניו יורק, למהגרים דומיניקנים, ויש לה שלוש אחיות, כולל אחות תאומה בשם ג'וסלין רייס, ששיחקה פרמדיקית בסדרה "חוק וסדר: מדור מיוחד". רייס גדלה בשדרות ביינברידג', מגיל 13 ועד גיל 25. היא למדה במכללת האנטר במנהטן, שם החלה את קריירת המשחק שלה.
קריירה

בתחילת שנות ה-90, רייס החלה את קריירת המשחק שלה עם תפקידי אורח במספר תוכניות, כולל "חוק וסדר", "NYPD Blue" ו"הסופרנוס". היה לה גם תפקיד חוזר ב"אוז" בתור טינה ריברה. היא ידועה בעיקר בזכות דמותה של האחות קרלה אספינוזה בקומדיה "סקראבס" של NBC שם שיחקה מ-2001 עד 2009. היא שיחקה במספר סרטי טלוויזיה שנעשו לטלוויזיה, בעיקר עבור רשת לייפטיים, כולל "ילדה קטנה אבודה: The Delimar Vera Story", ו-"The Pregnancy Project".
לאחר שעזבה את סקראבס, רייס כיכבה בתפקיד אורח בכמה תוכניות, כולל "קאסל", "מדיום", "Off the Map" ו"חוק וסדר: מדור מיוחד". ב-2011 היא כיכבה כאם המתמודדת עם חזרתו של בעלה המנוכר לחייה לאחר תקופתו בכלא בדרמה העצמאית "Gun Hill Road". הסרט מתרחש בברונקס מולדתה של רייס, וכותרתו מתייחסת לרחוב אמיתי שחוצה את שדרת ביינברידג' שבה גדלה רייס עצמה. הסרט הוקרן בבכורה בפסטיבל הסרטים סאנדנס. לרייס היו גם תפקידי משנה קטנים במספר סרטים, כולל נסעתי לקוני איילנד בשליחות מאלוהים. "תחזור עד חמש" (1998), "Bringing Out the Dead" ‏(1999), "וושינגטון הייטס" (2002) ו-"Dirty"‏ (2005).
בשנת 2012, רייס לוהקה לסדרה "עוזרות בית נחושות" בתפקיד זוילה דיאז, המשרתת הבכירה. הסדרה שודרה מ-2013 ועד 2016. שבועיים לאחר ביטול התוכנית, רייס לוהקה לצד ניסי נאש בקומדיה "Claws". הסדרה שודרה מ-2017 ועד 2022.
בסדרה "יורשים", שהוקרנה בבכורה ב-3 ביוני 2018 ב-HBO, רייס מגלמת את אווה, המפיקה בפועל של ערוץ החדשות ATN של קונצרן התקשורת Waystar Royco.
בשנת 2022, רייס כיכבה בתפקיד אורחת בעונה השלישית של "באטוומן", שם גילמה את קיקי רולטה שהייתה אחראית על בניית זמזם השמחה של הג'וקר.
בשנת 2023 גילמה את דמותה של מרסי בסדרת הקומדיה השחורה "סיפור האימה של דולורס רואץ'" מבית אמזון פריים וידאו. באותה שנה שיחקה בעונה השנייה של סדרת הפשע-אמיתי "ד"ר מוות" (אנ') בשירות הסטרימינג של Peacock.
חיים אישיים

רייס הייתה נשואה לסופר והבמאי אדווין מ. פיגרואה במשך 11 שנים לפני שהתגרשו. לרייס ולבן זוגה ג'ורג' ולנסיה יש בת, ליילה ריי ולנסיה, שנולדה ב-27 בנובמבר 2009.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | ג'ק וחבריו | רוזי |  |
| 1996   | אין יציאה | מריה לנטיני | ישירות לווידאו |
| 1997 | החלומות של לנה | מרטיסה |  |
| 1998 | Went to Coney Island on a Mission from God... Be Back by Five | מלצרית |  |
| 1998 | גודזילה | אישה מס' 1 | ללא קרדיט |
| 1999 | הביאו את המתים | אחות טיפול נמרץ |  |
| 2000 | מלך הג'ונגל | לידיה מורטו |  |
| 2002 | וושינגטון הייטס | דייזי |  |
| 2004 | King of the Corner | האחות קתלין דלהנט |  |
| 2005 | Dirty | בראיינט |  |
| 2008 | The Poker Club | הבלש פטרסון |  |
| 2008 | Glow Ropes: The Rise and Fall of a Bar Mitzvah Emcee | ונסה דופרי |  |
| 2011 | Gun Hill Road | אנג'לה רודריגז |  |
| 2011 | Without Men | מגנוליה | ישירות לווידאו |
| 2011 | Kaylien | מורה | סרט קצר |
| 2015 | My Name Is David | השכן שלו |  |
| 2016 | Girl Flu. | סלסט |  |
| 2017 | המעגל | חברת הקונגרס אוליביה סנטוס |  |
| 2020 | All Together Now | דונה |  |
| 2022 | סמייל | ויקטוריה מוניוז |  |
| 2022 | חג המולד, ללא פילטר | קרול |  |
| 2023 | Birth/Rebirth | סילי |  מועמדת פרס אינדפנדנט ספיריט להופעה הראשית הטובה ביותר (2024) |
| 2024 | צבים כל הדרך למטה | ג'ינה הולמס |  |
| 2024 | Our Little Secret |  |  |
הערות שוליים

1 2  ניצן פינקו, ‏שולפות ציפורניים, באתר ‏מאקו‏, 17 באוגוסט 2017
↑  "Bio courtesy of Yahoo! TV". Yahoo! TV. נבדק ב-14 ביוני 2017. {{cite web}}:  (עזרה)
↑  Hernandez, Lee (24 בינואר 2011). "EXCLUSIVE: Judy Reyes Stars in 'Gun Hill Road' at Sundance Film Festival". Latina. {{cite news}}:  (עזרה)
↑  Andreeva, Nellie (23 בפברואר 2012). "Judy Reyes Lands Lead In 'Devious Maids', Jay Hernandez Set As Male Lead In 'Trooper'". Deadline Hollywood. נבדק ב-30 בדצמבר 2013. {{cite news}}:  (עזרה)
↑  Stanhope, Kate (12 בספטמבר 2016). "Judy Reyes Joins TNT's Nail Salon Dramedy 'Claws' (Exclusive)". The Hollywood Reporter. נבדק ב-14 ביוני 2017. {{cite web}}:  (עזרה)
↑  2024 Indie Spirit Awards: See the Complete List of Winners, Peoplemag (באנגלית)
| --- | --- |
בקרת זהויות :  LCCN: no2006128473  VIAF: 41663891   WorldCat (עם VIAF): 41663891 
רייס בפסטיבל הסרטים הבינלאומי של דאלאס 2011
רייס בטקס פרסי האימאג'ן לשנת 2012
אריה איסר

| --- | --- |
אין תמונה חופשית
 לידה:  13 ביולי 1928 ירושלים, פלשתינה (א"י)
 פטירה:  22 ביוני 2024 (בגיל 95)
 ענף מדעי:  גאולוגיה
 מקום לימודים:  האוניברסיטה העברית בירושלים 
 מוסדות:  אוניברסיטת בן-גוריון בנגב 
 פרסים והוקרה:  חתן פרס בן-גוריון
 מספר צאצאים:  2 
 תרומות עיקריות
 מחקר מי תהום בישראל
 
אריה שמשון איסר (13 ביולי 1928 – 22 ביוני 2024) היה גאולוג ישראלי, מומחה בהידרולוגיה. חתן פרס בן-גוריון לשנת תשע"א. עיקר התמחותו היה בחקר מי תהום, חקירת אפשרויות פיתוח הנגב וההשפעה העתידית של ההתחממות העולמית על משאבי המים במזרח התיכון. היה פרופסור בפקולטה למדעי הטבע באוניברסיטת בן-גוריון בנגב ומייסד המרכז למשאבי מים במכונים לחקר המדבר בקריית שדה בוקר.
ביוגרפיה

נולד ב-1928 בירושלים לשמחה ובלה איסרוב. האב השפיע על בנו לבחור לעסוק במדעי הטבע על מנת שיוכל להימנות עם מתקני העולם. ביולי 1947, ביום הולדתו ה-19, התנדב לצאת עם קבוצת מורים לאוסטריה, למחנות העקורים, לצורך חינוך ילדים ששרדו את השואה ולהביאם לארץ ישראל. לקראת סוף שירותו באוסטריה עסק בגיוס ואימון מתנדבי חו"ל ועמם חזר ארצה ביולי 1948.
הוא שב לירושלים הנצורה (בדרך בורמה) והתגייס ליחידת התותחנים שרק הוקמה, השתתף במערכות ישראל כולל מלחמת ששת הימים.
ב-1950 החל את לימודיו באוניברסיטה העברית בגאולוגיה (מקצוע ראשי) ותורת הקרקע והגאוגרפיה בהנחיית פרופ' יהודה ליאו פיקרד, חלוץ ההידרו-גאולוגיה של ארץ ישראל, וזוכה פרס ישראל לשנת תשי"ח, החל במחקר יישומי במסגרת עבודת המוסמך "הגאולוגיה התת-קרקעית של אזור רגלי ההרים המרכזי".
היה נשוי למרגלית לבית צארום עד למותה ב-2017 ואב לשני בנים.
נפטר ביוני 2024.
חקר מי תהום בישראל

ב-1956 סיים בהצטיינות את הלימודים וקיבל תואר מוסמך לגאולוגיה.
באותה תקופה החל הפיתוח המואץ של מקורות המים של שפלת החוף ואיסר החל לחקור נושא זה בהנחייתו של פרופ' יהודה ליאו פיקרד כבסיס לעבודת הדוקטורט שלו: "הגאולוגיה של מקורות המים התת-קרקעיים באזורי השפלה והשרון".
באוגוסט 1961 סיים את עבודתו וקיבל תואר דוקטור לפילוסופיה. במקביל שימש כאסיסטנט לפרופ' פיקרד ועוזרו, זאב שיפטן, במחקרי השדה ובפיקוח על קידוחי המים בנגב ובערבה. קידוחים אלו בוצעו ביוזמת דוד בן-גוריון מתוך מטרה למצוא מקורות מים שיאפשרו את פיתוח הנגב ויישוביו. ממצא המים בקידוחים אלו פתח את הערבה להתיישבות חקלאית.
פעילות באיראן

בסוף 1961 התבקש לצאת לאיראן מטעם ארגון המזון והחקלאות הבינלאומי ולעמוד בראש צוות ישראלי של אנשי תכנון המים לישראל (תה"ל) להדרכת האיראנים בשיטות מודרניות של מחקר מי התהום. לצורך זה הקימו איסר וצוותו הישראלי מרכזי מחקר בפרובינציות השונות, שאוישו על ידי צוערים איראניים ושאותם הם ביקרו לעיתים מזומנות, אחד הצוותים עבד באזור קזווין. בהנחיית איסר התגלו מים ארטזיים מתוקים מתחת לכל האזור ואפילו מתחת למדבר המלח.
ב-1962, כאשר אירעה רעידת האדמה שהחריבה את האזור ואת מנהרות המים המסורתיות (הקנאטים), שמשו המים שנמצאו על ידי הצוות הישראלי לאספקה לניצולים. בזכות עבודת צוות זו, נתבקשה ישראל להציע פרויקט לשיקום אזור הרעש. ההצעה הבין-תחומית הוכנה על ידי צוות ישראלי בראשותו של לובה אליאב, כאשר איסר וצוותו תרמו לנושא ההידרו-גאולוגיה של אזור הרעש. בעקבות ההצעה זכתה ישראל לעבודה רבת שנים ורבת היקף באזור קזוין. קשריו המדעיים של איסר באיראן נמשכו עד עלייתו של חומייני לשלטון ב-1979.
אוניברסיטת בן-גוריון

עם שובו לישראל, חזר למכון הגאולוגי הישראלי, שהפך לאגף במשרד הפיתוח.
במקביל התמנה למרצה אורח בקורס הבינלאומי במרכז לחקר מי תהום באוניברסיטה העברית בירושלים וכן הרצה בפני משתתפי הקורס הבינלאומי לניהול משאבי מים בטכניון וכן בקורס משאבי מי תהום במחלקה לגאולוגיה באוניברסיטת בן-גוריון בבאר-שבע.
בשנים 1975–1964 הוא התבקש על ידי המחלקה לשיתוף בינלאומי (מש"ב)
של משרד החוץ לצאת בשליחויות ביועץ לממשלות שונות באמריקה הלטינית, אסיה ואפריקה בנושאי פיתוח משאבי מים באזורים צחיחים.
ב-1967, לאחר מלחמת ששת הימים, התמנה לעמוד בראש הצוות שחקר את משאבי המים של חצי האי סיני, במסגרת הסקר הכללי של סיני שנערך על ידי חיל המדע. מחקר זה  אפשר לבדוק את הרעיון אליו הגיע איסר (מהשוואת תוצאות מחקריו על מי התהום באזור סדום ויטבתה ותוצאות מחקר של 
צוות גרמני על עיון מוסא בסיני), שמתחת לסיני והנגב מתפרס אקוויפר ענק ובו כ-50 מיליארד מטרים מעוקבים של מי תהום במליחות המתאימה להשקית גידולים חקלאיים שנקוו בתקופת הקרח האחרונה. המחקרים (כולל שאיבת ניסיון בקידוח נח'ל במרכז סיני) אישרו את הרעיון. 
ב-1975, ברוח קריאתו של דוד בן-גוריון ליישב את הנגב, הוא הצטרף לאוניברסיטת בן-גוריון בנגב ועבר עם אשתו מרגלית לגור בקריית שדה-בוקר על מנת להקים את המכון לחקר המדבר של אוניברסיטת בן-גוריון. בעזרת תלמידיו רונית נתיב ואילון אדר יסד את המרכז למשאבי מים, שנקרא כיום "המכון למחקרי מים ע"ש צוקרברג". במסגרת המרכז נקלטו למעלה מ-20 עולים מגל העלייה של שנות השבעים מברית המועצות והודרכו עשרות משתלמים מחו"ל. בעקבות פעילות זו, הוזמן איסר בתחילת שנות השמונים לשמש חבר הוועדה של אונסק"ו בנושאי הידרולוגיה של מדבריות, מדען מדווח (רפורטר) בנושא של התוכניות הבינלאומיות להידרולוגיה וכן לשמש חבר הוועדה בנושא הידרולוגיה של אזורים קרסטיים בחברה הבינלאומית של הגיאו-הידרולוגים.
ב-1988 התמנה לחבר הוועדה  המייעצת לסוכנות הבינלאומית לאנרגיה אטומית בווינה בנושא של שימוש בשיטות איזוטופיות במחקרים הידרולוגיים באזורים צחיחים וחצי צחיחים ובמסגרת זו ביקר עם עמיתו פרופ' יואל גת מספר פעמים באיראן.
ב-1988, בעקבות מחקריו על השפעת שינויי האקלים הוזמן לשמש חבר בקבוצת העבודה של אונסק"ו בנושאי השפעות שינויי האקלים בעבר כמפתח לעתיד. במסגרת זו ביקר במרכזי מחקר שונים ברחבי העולם והגיע למסקנה שהתחממות האקלים הביאה בעבר ולכן תביא גם בעתיד להתייבשות האזורים בעלי אקלים ים תיכוני ולריבוי גשמים באזורים התת-משווניים.